
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1175 

30 Δεκεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενών αλλοδαπών . 1 

Συμπλήρωση της ΥΠΠΟ/ΑΡΧ/Α1/Φ43/20963/1129/ 
16.9.94 Υπουργικής Απόφασης (Φ.Ε.Κ. 759/Β/ 
10.10.94) περί κηρύξεως χερσαίου και θαλασσίου 
αρχ/κού χώρου στην περιοχή Φουρκαριά 

Τροιζηνίας. 2 

Συμπλήρωση κήρυξης - οριοθέτηση αρχαιολογικού 
χώρου Ψωφίδας Καλαβρύτων. 3 

Τροποποίηση Οργανισμού Εσωτερικής Υπηρεσίας 
Δήμου Κρωπίας Ν. Αττικής. 4 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Α ριθ . 15755/22952/11.12,1997 (1) 

Πολιτογράφηση ομογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚ/ΣΗΣ ΚΑΙ ΑΠΟΚΕΝΤΡΩΣΗΣ 

1 . Με την Φ. 15755/22952/11.12.1997 απόφαση του 
Υφυπουργού Εσωτερικών Δημ. Διοικ. και Απ/σης, έγινε 
δεκτή η από 23.10.1991 αίτηση πολιτογράφησης του ο¬ 
μογενούς αλλοδαπού ΛΟΥΚΙΔΗ Κων/νου του Σόλων, για 
την απόκτηση της Ελληνικής Ιθαγένειας. 

2. Με την Φ. 42389/20602/11.12.1997 απόφαση του 
Υφυπουργού Εσωτερικών Δημ. Διοικ. και Απ/σης, έγιναν 
δεκτές οι από 9.7.1997 αιτήσεις πολιτογράφησης των ο¬ 
μογενών αλλοδαπών ΜΑΡΚΕΣ ΖΟΥΣΕ και ΝΤΕΝΙΖΕ τέ¬ 
κνων ΖΟΖΕ - ΖΟΡΖΕ, για την απόκτηση της Ελληνικής Ιθα¬ 
γένειας. 

3. Με την Φ. 45435/21617/11.12.1997 απόφαση του 
Υφυπουργού Εσωτερικών Δημ. Διοικ. και Απ/σης, έγινε 
δεκτή ή από 16.5.1997 αίτηση πολιτογράφησης της ο¬ 
μογενούς αλλοδαπής ΟΖΑΡΑΠΟΓΛΟΥ Χριστίνας του 
Βασιλείου, για την απόκτηση της Ελληνικής 
Ιθαγένειας. 

4. Με την Φ. 54671/20051/11.12.1997 απόφαση του 


Υφυπουργού Εσωτερικών Δημ. Διοικ. και Απ/σης, έγινε δε¬ 
κτή ή από 20.11.1996 αίτηση πολιτογράφησης του ομογε¬ 
νούς αλλοδαπού ΠΑΠΑΔΟΠΟΥΛΟΥ Αντώνη του 
Χαράλαμπου, γιατην απόκτηση της Ελληνικής Ιθαγένειας. 

Αθήνα, 11 Δεκεμβρίου 1997 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

Φ 

Αριθ. ΥΠΠΟ/Α Ρ Χ/Α1/Φ43/54119/32 71 (2) 

Συμπλήρωση της ΥΠΠΟ/ΑΡΧ/Α1/Φ43/20963/1129/ 

16.9.94 Υπουργικής Απόφασης (Φ.Ε.Κ. 759/Β/ 

10.10.94) περί κηρύξεως χερσαίου και θαλασσίου 

αρχ/κού χώρου στην περιοχή Φουρκαριά Τροιζηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών 
υπογραφών». 

3) Τις διατάξεις του Κ.Ν. 5351/32 «Περί Αρχαιοτήτων». 

4) Τις διατάξεις του Ν. 1127/81 (ΦΕΚ32/Α/81) «Περίκυ- 
ρώσεως της εις Λονδίνον, την 6 Μάίου 1969 υπογραφεί- 
σης Ευρωπαϊκής Συμβάσεως διατηνπροστασίαντης αρ¬ 
χαιολογικής κληρονομιάς». 

5) Την ομόφωνη γνωμοδότηση του Τοπικού Συμβου¬ 
λίου Μνημείων Στερεός Ελλάδος, όπως διατυπώθηκε 
στην αρ. 9/31.10.97 πράξη του, αποφασίζουμε: 

Συμπληρώνουμε την αρ. πρωτ. ΥΠΠΟ/ΑΡΧ/Α1/ 
Φ43/20963/ 1129/16.9.94 Υπουργική Απόφαση (ΦΕΚ 
759/Β/ 10.10.94), με την οποία κηρύχθηκε χερσαίος και 
θαλάσσιος αρχ/κός χώρος στην περιοχή Φουρκαριά 
Τροιζηνίας και διευκρινίζουμε ότι στην κηρυγμένη με την 
προαναφερόμενη απόφαση περιοχή, η οποία οριοθετεί- 
το από την γραμμή, που ένωνε τα σημεία 1,2, 3, 4, 5, 6,7, 
8,9,10,11,12,13 ,14 και 1 , περιλαμβάνονται στο χερσαίο 
αρχ/κό χώρο και οι τρεις νησίδες του συμπλέγματος 
«Τσελεβίνια» (οι δύο μεγαλύτερες είναι οι νήσοι Σκυλλί 
και Σπαθί), καθώς και η νησίδα Σηπιά. 

Από τις διατάξεις της παρούσας απόφασης δενπροκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1997 

ΟΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ, ΥΠΠΟ/ΑΡ Χ/Α1 /Φ 43/49555/2078 (3) 

Συμπλήρωση κήρυξης - οριοθετηση αρχαιολογικού χώ¬ 
ρου Ψωφίδας Καλαβρύτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών 
υπογραφών». 


3) Τις διατάξεις του Κ.Ν. 5351/32 «Περί Αρχαιοτήτων». 

4) Τις διατάξεις του Ν. 1127/81 (ΦΕΚ32/Α/81) «Περί κυ- 
ρώσεως της εις Λονδίνον, την 6 Μαΐου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς». 

5) Την ομόφωνη γνωμοδότηση του Τοπικού Συμβουλίου 
Μνημείων Ν. Δ. Ελλάδος, όπως διατυπώθηκε στην αρ. 
8/30.9.97 Συνεδρία του, αποφασίζουμε: 

Συμπληρώνουμε την αρ. πρωτ. ΥΠΠΟ/ΑΡΧ/Φ31/49147/ 
3734/2.1.1974 με την οποία κηρύχθηκε ως αρχαιολογικός 
χώρος η αρχαία αρκαδική πόλη Ψωφίδα (οχυρωματικά 
λείψανα και κτηριακά λείψανα) και οριοθετούμε τον 
αρχ/κό χώρο στην περιοχή στο συνημμένο τοπογραφικό 
διάγραμμα μετά σημεία 1-2-3-4-5-6-7-8-9-10-11 
- 12-13-14-15-16-17- 18-19-20-21 -22-1 στα οποία 
αντιστοιχούν στα ζεύγη συντεταγμένων του ακόλουθου 
πίνακα. 


1 ΚΗΡΥΞΗ ΑΡΧΑΙΟΛΟΓΙΚΟΥ ΧΩΡΟΥ ΑΡΧΑΙΑΣ ΨΩΦΙΔΟΣ 1 


ΠΙΝΑΚΑΣ ΣΥΝΤΕΤΑΓΜΕΝΩΝ 

_ 

Κέντρο 

νΦ.Χ. 1:100.000 

Φύλλο χάρτη 1:5.000 

Φ : 

= 38*15' 

λ = -Ι*45' 

ΣΗΜΕΙΟ 

X 

Ψ 

ΑΡΙΘΜΟΣ ΦΥΛΛΟΥ 

1 

-7400 

13722 

6266 2 

2 

-6905 

13865 

6266 2 

3 

-6550 

14192 

6266 2 

4 

-6235 

13907 

6266 2 

5 

-6132 

14080 

6266 2 

6 

-5900 

14187 

6266 2 

7 

-5755 

14283 

6266 2 

8 

-5575 

14030 

6266 2 

9 

-5565 

13654 

6266 2 

10 

-5600 

13540 

6266 4 

11 

-5542· 

13254 

6266 4 

12 

-5160 

12980 

6266 4 

13 

-5150 

12795 

6266 4 

14 


12627 

6266 4 

15 

-5242 

1 12575 

6266 4 

16 

-5430 

12763 

6266 4 

17 

-5723 

12795 

6266 4 

18 

-5995 

12862 

6266 4 

19 

-6053 

12935 

6266 4 

20 

-6727 

12745 

6266 4 

21 

-7430 

12665 

6266 4 

22 

-7544 

12910 

6266 4 


Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1997 


Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 08/ΔΤΑ/6694 (4) 

Τροποποίηση Οργανισμού Εσωτερικής Υπηρεσίας Δήμου 
Κρωπίας Αττικής. 

Ο ΠΡΟΪΣΤΑΜΕΝΟΣ Δ/ΝΣΗΣ ΤΟΠΙΚΗΣ ΑΥΤ/ΣΗΣ& 
Δ/ΝΣΗΣ ΑΝΑΤΟΛΙΚΗΣ ΑΤΤΙΚΗΣ. 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν.2190/94 καθώς &των Π/Δ37α/87 
& 22/90. 

3. Τις διατάξεις των άρθρων 8 & 12 του Ν. 2307/95. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18 παρ. 12. 

5. Την υπ’αριθμ. 227/97 απόφαση του Δ.Σ. Δήμου Κρω¬ 
πίας. 

6. Την σύμφωνη γνωμοδότηση του Υπηρ. Συμβουλίου 
Υπαλλήλων ΟΤΑ Ανατ. Αττικής που διατυπώθηκε στο 
28/97 πρακτικό του. 

7. Τα στοιχεία του οικείου φακέλλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ’αριθμ. 227/97 απόφαση του 
Δημοτικού Συμβουλίου του Δήμου Κρωπίας που αφορά 
την τροποποίηση του ΟΕΥτου Δήμου Κρωπίας ως εξής: 

Άρθρο 1 

Η υπηρεσία του Δήμου, αποτελείται από: 
α. Ειδικό Συνεργάτη. 

β. Τη Διεύθυνση των Διοικητικών Υπηρεσιών, 
γ. Τη Διεύθυνση των Οικονομικών Υπηρεσιών, 
δ. Τη Διεύθυνση των Τεχνικών Υπηρεσιών, 
ε. Το Γραφείο του Νομικού Συμβούλου (Δικηγόρου). 

Αρθρο 2 

Οι Διευθύνσεις του Δήμου, διορθώνονται ως εξής: 

Α. Διεύθυνση Διοικητικών Υπηρεσιών 

1. Τμήμα Διοίκησης 

α. Γραφείο Καταστάσεως προσωπικού, 
β. Γραφείο Πρωτοκόλλου-Διεκπεραίωσης Αρχείου, 
γ. Γ ραφείο Εκπαίδευσης - Αθλησης, 
δ. Γραφείο Γραμματείας Δημοτικών Οργάνων (Δημ. 
Συμβουλίου- Δημαρχιακής Επιτροπής). 

2. Τμήμα Δημοτικής Κατάστασης 

α. Γ ραφείο Μητρώων Αρρένων-Στρ ατολογίας-Ιθαγένει¬ 
ας, έκδοσης πιστοποιητικών Δημοτολογίων, 
β. Γ ραφείο Εκλογικών - ΟΓΑ. 
γ. Γ ραφείο Ληξιαρχείου-Πολιτικών Γ άμων. 

Β. Διεύθυνση Οικονομικών Υπηρεσιών 

1. Τμήμα Προσόδων 

α. Γ ραφείο βεβαίωσης φόρων-Τελών και Δικαιωμάτων, 
β. Γ ραφείο ιδίας Ταμειακής Υπηρεσίας, 
γ. Γ ραφείο Δημοτικών Νεκροταφείων. 

2. Τμήμα Λογιστηρίου. 

α. Γραφείο Προύπολογισμού-Απολογισμού. 
β. Γραφείο εκκαθάρισης εντολής δαπανών - μισθοδο¬ 
σία. 

Γ. Διεύθυνση Τεχνικών Υπηρεσιών, 
α. Γραφείο Διοικητικής υποστήριξης Δ/νσης Τεχνικών 
Υπηρεσιών. 

β. Γραφείο Προμηθειών-Διαγωνισμών έργων του 
Δήμου και Προσόδων από ανταταποδοτικά έργα, 
γ. Γ ραφείο Μηχανογραφικής εξυπηρέτησης. 


δ. Γ ραφείο διαχείρησης υλικών αποθηκών. 

1. Τμήμα Αρχιτεκτονικού σχεδιασμού και έργων υποδο¬ 
μής· 

α. Γραφείο Αρχιτεκτονικών Μελετών - επιβλέψεων έρ¬ 
γων. 

β. Γ ραφείο οδοποϊας- όμβριων και ακαθάριστων - αυτε¬ 
πιστασίας και συντηρήσεως έργων. 

2. Τμήμα Πολεοδομικών Εφαρμογών. 

α. Γ ραφείο αποτυπώσεων και πράξεων αναλογισμού, 
β. Γραφείο ΕΠΑ-κυκλοφοριακές ρυθμίσεις- προστα¬ 
σίας περιβάλλοντος-συντήρησης και ανάπτυξης πρασί¬ 
νου. 

3. Τμήμα καθαριότητας και ήλεκτρο μηχανολογικού ε¬ 
ξοπλισμού. 

α. Γ ραφείο Μελετών - συντήρησης ηλεκτρολογικών ερ¬ 
γασιών. 

4. Τμήμα Υδρευσης. 

α. Γ ραφείο προγραμματισμού τοποθετήσεως παροχών 
και επέκτασης- συντήρησης δικτύων, 
β. Γραφείο καταμετρήσεων και εκδόσεως καταλόγων. 

ΥΠΗΡΕΣΙΕΣ ΠΟΥ ΥΠΑΓΟΝΤΑΙ ΑΠΕΥΘΕΙΑΣ ΣΤΟΝ 
ΔΗΜΑΡΧΟ 

(ΑΥΤΟΤΕΛΗ ΓΡΑΦΕΙΑ) 

α. Γραφείο Δημάρχου-Αντιδημάρχων-Τύπου και 
Δημοσίων σχέσεων. 

β. Γραφείο Επιτελικής Υποστήριξης (σχεδιασμός οργά¬ 
νωση). 

γ. Γ ραφείο Δημοτικής Αστυνομίας. 

Δ. Γ ραφείο Νομικού Συμβούλου (Δικηγόρου) μη αυτο¬ 
τελές. 

Άρθρο 3 

Σύνθεση, οργάνωση και κατάταξη των θέσεων του 
προσωπικού του Δήμου κάθε κατηγορίας σε κλάδους και 
ο καθορισμός των ειδικών, τυπικών προσόντων του διορι¬ 
σμού, έχουν ως εξής: 

Α. Κατηγορία (Υπάρχουσες και υπό σύσταση) 

Επτά (7) θέσεις κλάδου ΠΕΙ Διοικητικών 

Δύο (2) θέσεις κλάδου ΠΕ3 Πολιτικών Μηχανικών. 

Μία (1) θέση κλάδου ΠΕ4 Αρχιτέκτονα. 

Μία (1) θέση κλάδου ΠΕ6 Τοπογράφου Μηχανικού. 

Β. Κατηγορία ΤΕ (υπάρχουσες και υπό σύσταση) 

Μία (1) θέση κλάδου ΤΕ3 Τεχνολόγου Πολιτικού Μηχα¬ 
νικού. 

Μία (1) θέση κλάδου ΤΕ4 Ηλεκτρολόγου Μηχανολόγου. 
Μία (1)θέση κλάδου ΤΕδΤεχνολόγου-Τοπογράφου Μη- 
νανικού. 

Μία (1) θέση κλάδου ΤΕ17 Διοικητικού-Λογιστικού. 

Μία (1) θέση κλάδου ΤΕ19 Πληροφορικής - Ηλεκτρονι¬ 
κών. 

Γ Κατηγορία Δ.Ε. (υπάρχουσες και υπό σύσταση) 

Είκοσι εννέα (29) θέσεις κλάδου ΔΕΙ Διοικητικού 
Μία (1) θέση κλάδου ΔΕ2 επόπτου καθαριότητας. 

Μία (1) θέση κλάδου ΔΕ5 Εργοδηγού δομικών έργων. 
Μία (1) θέση κλάδου ΔΕ6 Σχεδιαστών. 

Τέσσερις (4) θέσεις κλάδου ΔΕ 15 Εισπρακτόρων 
Δύο (2) ΔΕ 14 Ελεγκτών Εσόδων - Εξόδων 
Δύο (2) θέσεις κλάδου ΔΕ27 Ηλεκτροτεχνιτών. 

Τρεις (3) θέσεις κλάδου ΔΕ28 Χειριστών μηχανημάτων 
έργων.. 

Δέκα πέντε (15) θέσεις κλάδου ΔΕ29 οδηγών 
Δέκα πέντε (15) θέσεις κλάδου ΔΕ30 Τεχνιτών. 

(εννέα υδραυλικοί, δύο ελαιοχρωματιστές, ένας σιδη¬ 
ρουργός, ένας γενικών οικοδομικών εργασιών, ένας ξυ¬ 
λουργός, ένας μηχανικός αυτοκινήτων). 

Δ. Κατηγορία Υ.Ε (υπάρχουσες και υπό σύσταση) 

Δύο (2) θέσεις ΥΕ1 κλητήρων, θυρωρών, γενικών καθη¬ 
κόντων. 

Εβδομήντα (70) θέσεις εργατών ΥΕ16 έκτων οποίων: 
Τριάντα (30) θέσεις εργατών καθαριότητας, οκτώ (8) 
θέσεις εργατών ύδρευσης, οκτώ (8) θέσεις φυλάκων-νυ- 
κτοφυλάκων εργατών Κοιμητηρίων, οκτώ (8) θέσεις ερ¬ 
γατών κήπων, οκτώ (8) θέσεις καταμετρητών ύδρευσης, 
τέσσερεις (4) θέσεις καθαριστριών, τέσσερεις (4) θέσεις 
εργατών αποχέτευσης. 

Ε. Κατηγορία ειδικών θέσεων 
Μία (1) θέση Ειδικού Συνεργάτη. 

Μία (1) θέση δικηγόρου (άρθρα 245 & 248 Ν. 1188/81). 
ΣΤ. Προσωρινές θέσεις Μονίμων Υπαλλήλων 
α. Διοικητικών: Δύο (2) θέσεις κλάδου ΠΕΙ. 
β. Καθηγητών: Μία (1) θέση κλάδου ΠΕ10 
γ. Διοικητικών: Οκτώ (8) θέσεις κλάδου ΔΕΙ 
δ. Οικονομική Υπηρεσία κλάδου ΤΕ17 δύο (2) θέσεις, 
ε. Τεχνική Υπηρεσία κλάδου ΤΕ5 μία (1) θέση. 
στ.ΥδραυλικοίΔΕ30έξι (6) θέσεις, 
ζ. Εργάτες ύδρευσης κλάδου ΥΕ16 δέκα τέσσερις (14) 
θέσεις. 

η. Οδηγοί κλάδου ΔΕ29 πέντε (5) θέσεις, 
θ. Εργάτες καθαριότητας, αποχέτευσης και κήπων κλά¬ 
δου ΥΕ16 είκοσι (20) θέσεις. 

Παρατήρηση: Μετετάγησαν μία (1) υπάλληλος ΔΕΙ 
Διοικητικού και μία (1) υπάλληλος ΥΕ 16 εργάτρια ύδρευ¬ 
σης στο Υπ. Οικονομικών, και ένας (1) εργάτης ύδρευσης 
στο κλάδο ΔΕΙ. Μετετάγησαν επίσης οκτώ (8) εργάτες 
Υδρευσης στον κλάδο ΔΕΙ Διοικητικού, ένας (1) εργάτης 
ύδρευσης στον κλάδο ΔΕ29 οδηγών, ένας (1) εργάτης κή¬ 
πων και δενδροστοιχιών στον κλάδο ΔΕΙ, ένας (1) εργά¬ 
της καθαριότητας στον κλάδο ΔΕ29 οδηγών, ένας (1) ερ¬ 
γάτης καθαριότητας στον κλάδο ΔΕ28χειριστών μηχανη¬ 
μάτων έργων, τρεις (3) εργάτες καθαριότητας στον 
κλάδο ΔΕΙ Διοικητικού και ένας (1) υπάλληλος ΔΕΙ 
Διοικητικού στο Υπουργείο Οικονομικών. 

Συνταξιοδοτήθηκαν: Ενας(1) οδηγός, ένας(1) εργάτης 
αποχέτευσης ένας (1) εργάτης καθαριότητας, ένας (1) υ¬ 
δραυλικός και ένας εργάτης ύδρευσης. Επίσης συνταξιο- 
δοτήθηκε ένας (1) εργάτης ύδρευσης. 

Ζ. Κατηγορία ΔΕ23 

Τέσσερεις (4) θέσεις κλάδου ΔΕ23 Ειδικού προσωπι¬ 
κού. Προσόν διορισμού: 

Απολυτήριο Λυκείου ή εξαταξίου Γυμνασίου ή άλλης ι¬ 
σότιμης σχολής 

Ειδικά προσόντα: α. Ανάστημα Ανδρών τουλάχιστον 
1,70 μ. γυναικών 1,65 μ.β. Γ ενική φυσική ικανότητα, πνευ¬ 
ματικά και ψυχικά προσόντα ανταποκρινόμενα στις απαι¬ 
τήσεις της ειδικής αυτής υπηρεσίας και γ. άδεια ικανότη¬ 
τας οδηγού αυτοκινήτου. 

Η. Προσωπικό με σχέση ιδιωτικού Δικαίου αορίστου 
χρόνου. 

α. Μία (1)) θέση (Διοικητικού), 
β. Μία (1) θέση (υδραυλικού) 
γ. Τρεις (3) θέσεις (εργατών ύδρευσης) 
δ. Εξι (6) θέσεις εργατών καθαριότητας και κήπων, τέσ¬ 
σερις (4) καθαριότητας και δύο (2) κήπων. 

Παρατήρηση: Συνταξιοδοτήθηκαν δύο (2) οδηγοί, ένας 
(1) εργάτης κήπων, δύο (2) εργάτες καθαριότητας και μία 


(1) καθαρίστρια μερικής απασχόλησης, ενώ ένας εργά¬ 
της καθαριότητας απεβίωσε. 

Μετετάγη ένας (1) εργάτης καθαριότητας στο Δήμο 
Θεσσαλονίκης. 

Προσωπικό με σχέση ιδιωτικού δικαίου αορίστου χρό¬ 
νου (Ν. 2266/94). 
α. Μία (1) θέση (Διοικητικού) 
β. Μία (1) θέση (Υδραυλικού) 
γ. Τρεις (3) θέσεις (οδηγών) 
δ. Εξι (6) θέσεις (εργατών καθαριότητας) 
ε. Μία (1) θέση (καθαρίστριας) 

θ. Τριάντα (30) θέσεις εποχιακού προσωπικού (εργάτες 
και οδηγοί). Αρθρ. 21 του Ν. 2190/94. 

Οι ανωτέρω θέσεις της παραγράφου ΣΤ που θα καταρ- 
γούνται θα μετατρέπονται σε θέσεις του αντιστοίχου κλά¬ 
δου μονίμου προσωπικού. Οι θέσεις της παραγράφου Η, 
καταργούνται αυτοδίκαια μόλις κενωθούν με οποιοδήπο- 
τετρόπο. 

Άρθρο 4 

Για το διορισμό, τα τυπικά προσόντα, τα καθήκοντα, 
τους περιορισμούς, το χρόνο δουλειάς, την αστική ευθύ¬ 
νη, τα δικαιώματα, τις άδειες, τις μεταβολές, τις υπηρε¬ 
σιακές καταστάσεις, τις ηθικές αμοιβές, τα πειθαρχικά α¬ 
δικήματα, τις ποινές, την λύση της υπαλληλικής σχέσης, 
την ιατροφαρμακευτική και νοσοκομειακή περίθαλψη, τα 
έξοδα κηδείας των μονίμων υπαλλήλων που προβλέπο- 
νται από τον οργανισμό αυτό, ρυθμίζονται από τις διατά¬ 
ξεις του Ν. 1188/81, του Ν. 1586/86, του Ν. 2190/94, του 
Ν. 2307/95 και όλων των νόμων που εκδίδονται και έχουν 
εφαρμογή στο προσωπικό των ΟΤΑ. 

Άρθρο 5 

Οι προϊστάμενοι των Οργανικών Μονάδων (Δ/νσεως 
Τμημάτων) ορίζονται σύμφωνα με τις διατάξεις του άρ¬ 
θρου 36του Ν. 2190/86 κσι θα παρέχονται: 

1. Για τις διευθύνσεις Διοικητικών και Οικονομικών υπη¬ 
ρεσιών και για τα τμήματα διοίκησης, δημοτικής κατά¬ 
στασης, προσόδων, λογιστηρίου από υπαλλήλους των 
κλάδων ΠΕΙ, ΤΕ17 και ΔΕΙ. 

2. Για την Δ/νση Τεχνικών υπηρεσιών από υπαλλήλους 
των κλάδων ΠΕ3, ΠΕ4, ΠΕ6 και αν δεν υπάρχουν, από υ¬ 
παλλήλους κλάδων ΤΕ3, ΤΕ4 και ΤΕ5. 

3. Για τα τμήματα της Δ/νσης τεχνικών υπηρεσιών αρχι¬ 
τεκτονικού σχεδιασμού - έργων υποδομής και πολεοδο- 
μικών εφαρμογών από υπαλλήλους κλάδων ΠΕ3, ΠΕ4, 
ΠΕ6, ΤΕ3, ΤΕ4 και ΤΕ5. 

4. Για το τμήμα καθαριότητας και ήλεκτρο μηχανολογι¬ 
κού εξοπλισμού της Δ/νσης ΤΎ από υπαλλήλους του Κλά¬ 
δου ΤΕ4 και αν δεν υπάρχουν από υπαλλήλους του κλά¬ 
δου ΔΕΙ ή Δ2. 

5. Για το τμήμα ύδρευσης της Δ/νσης Τ.Υ. από υπαλλή¬ 
λους των κλάδων ΤΕ3, ΤΕ5 και αν δεν υπάρχουν από υ¬ 
παλλήλους του κλάδου ΔΕΙ. 

Άρθρο 6 

1. Ειδικός Συνεργάτης 

Παρέχει συμβουλές καιδιατυπώνειεξειδικευμένες γνώ¬ 
μες γραπτά και προφορικά, για τον συγκεκριμένο τομέα 
δραστηριοτήτων του Δήμου που του έχει ζητηθεί, τον ο¬ 
ποίο έχει ορισθεί να εξυπηρετήσει. 

Το συμβουλευτικό του έργο απευθύνεται προς τον 
Δήμαρχο, το Δημοτικό Συμβούλιο και την Δημαρχιακή 

Επιτροπή, ανάλογα με τις αρμοδιότητες του. 

Οι αρμοδιότητες και τα καθήκοντα κάθε Υπηρεσιακής 
Μονάδας, ορίζονται ως κατωτέρω: 

2. Διεύθυνση Διοικητικών Υπηρεσιών. 

Ο Διευθυντής των Διοικητικών Υπηρεσιών, προϊσταται 
του προσωπικού του Δήμου που υπάγεται στην Δ/νση αυ¬ 
τή. 

Παρακολουθεί τη Νομοθεσία και τη Νομολογία που εν¬ 
διαφέρει το Δήμο και ενημερώνει τις Δημοτικές υπηρε¬ 
σίες με ερμηνευτικές εγκυκλίους, ελέγχει και εποπτεύει 
το προσωπικό των Διοικητικών υπηρεσιών και παρέχει ο¬ 
δηγίες και κατευθύνεις. Παίρνει, αποσφραγίζει και χαρα¬ 
κτηρίζει την αλληλογραφία και την στέλνει στις αρμόδιες 
υπηρεσίες, δια μέσου του γραφείου Πρωτοκόλλου. 

Τηρεί το εμπιστευτικό πρωτόκολλο και συντάσσει τις 
εκθέσεις του προσωπικού που υπάγεται σ’άυτή την διεύ¬ 
θυνση. 

Θεωρεί όλα τα καταρτιζόμενα από τις Διοικητικές υπη¬ 
ρεσίες έγγραφα, μονογράφει στα σχέδια αυτών, πριν τα 
υπογράψει ο Δήμαρχος. 

1. Τμήμα Διοίκησης 

α. Γραφείο Προσωπικού 

Τηρεί το Μητρώο των υπαλλήλων του Δήμου, διεκπε- 
ραιώνει κάθε εργασία που αφορά τους διορισμούς, προ¬ 
αγωγές, κανονικές άδειες, μεταθέσεις, πειθαρχικές ποι¬ 
νές, απολύσεις, άδειες αναρρωτικές, έξοδα κηδείας, χο¬ 
ρήγηση μισθοδοτικών κλιμακίων κ.λ.π. των υπαλλήλων. 
Τηρεί τους ατομικούς φακέλλους όλου του προσωπικού. 
Ασχολείται με την μελέτη και την εφαρμογή των συλλογι¬ 
κών συμβάσεων εργασίας και δίνει κάθε αναγκαία πληρο¬ 
φορία για την σωστή εφαρμογή αυτών. 

Ασχολείται με την σύνταξη των απαιτουμένων δικαιολο- 
γητικών για την απονομή σύνταξης στους υπαλλήλους. 

β. Γραφείο Πρωτοκόλλου-Διεκπεραίωσης-Αρχείου. 

Ασχολείται με την παραλαβή, πρωτοκόλληση, ευρετη- 
ρίαση και συ σχέτηση των εισερχομένων εγγράφων και τη¬ 
ρεί τα πρωτότυπα στο Αρχείο. 

Επιμελείται της τήρησης του Γενικού Αρχείου του 
Δήμου και υποβάλλει προτάσεις για εκκαθάριση αυτών 
που κρίνονται άχρηστα. Ασχολείται με την διεκπεραίωση 
της αλληλογραφίας. Από τον προϊστάμενο του γραφείου, 
βεβαιώνεται το γνήσιο της υπογραφής της Δημοτικής 
Αρχής. 

γ. Γραφείο Εκπαίδευσης-Άθλησης 

Ασχολείται με κάθε θέμα σχετικό με την υλοποίηση του 
Ν. 1566/85, που αναφέρεται στις αρμοδιότητες των 
Δήμων στη Δημόσια Πρωτοβάθμια και Δευτεροβάθμια 
Εκπαίδευση. 

Ασχολείται με τη διοργάνωση προγραμμάτων άθλησης 
των δημοτών. Διενεργεί εσωτερικούς αγώνες, φροντίζει 
για την καθαριότητα του περιβάλλοντος χώρου των γυ¬ 
μναστηρίων. 

Φροντίζει για την τήρηση της τάξης, ενημερώνει για τα 
προγράμματα άθλησης. 

δ. Γραφείο Γραμματείας Δημοτικών οργάνων 
(Δημοτικού Συμβουλείου Δημαρχιακής Επιτροπής). 

Βοηθά τον Πρόεδρο του Δημοτικού Συμβουλίου στην 
κατάρτιση της ημερήσιας διάταξης του Δημοτικού 
Συμβουλίου και την κοινοποιεί σύμφωνα με τις διατάξεις 
του κώδικα Δήμων και Κοινοτήτων. Τηρεί τα πρακτικά των 
συνεδριάσεων. Υποβάλλει αντίγραφα των αποφάσεων 
στην αρμόδια διοικητική αρχή, για τον έλεγχο της νομιμό¬ 
τητας. Τηρεί ευρετήριο αποφάσεων. Τηρεί τα πρακτικά 


της Δημαρχιακής επιτροπής, που συντάσσει τις αποφά¬ 
σεις της για υποβολή στις αρμόδιες αρχές. Καταχωρεί τα 
πρακτικά στο ειδικό βιβλίο. 

2. Τμήμα Δημοτικής Κατάστασης 

α. Γραφείο Μητρώου Αρρένων-Στρατολογίας-Ιθαγένει¬ 
ας - Δημοτολογίων. 

Συντάσσει κάθε χρόνο τα Μητρώα Αρρένων. Ασχολείται 
με τις εγγραφές ξένων, που αποκτούν την Ελληνική Ιθα¬ 
γένεια, τις διαγραφές λόγω θανάτου, διορθώσεις επωνύ¬ 
μων, κυρίων ονομάτων, πατρονύμων, μητρονύμων, έτους 
γεννήσεως και την σύνταξη των στρατολογικών πινάκων. 
Ασχολείται επίσης με τις μεταβολές του Δημοτολογίου 
(διαγραφές λόγω θανάτου, διαζεύξεις, μεταδημοτεύ¬ 
σεις, εγγρφές γεννήσεων κ.λ.π). Εκδίδει όλα τα πιστοποι¬ 
ητικά που προβλέπονται απ’τον Νόμο. 

β. Γραφείο Εκλογικών - Ο.Γ.Α. 

Παραλαμβάνει τα δικαιολογητικά για την έκδοση των 

εκλογικών βιβλιαρίων, τα υποβάλλει στην Νομαρχία και 
τα παραδίδει στους δικαιούχους, μετά τη διεκπεραίωση 
και επιστροφή τους απ’την Νομαρχία. 

Εχει ακόμα την ευθύνη της διεξαγωγής των εκλογών. 
Τηρεί αντίγραφα εκλογικών καταλόγων. 

Διεκπεραιώνει κάθε εργασία σχετική με την Ο.Γ.Α. 

(ασφάλιση, συντάξεις κ.λ.π.) 

γ. Γ ραφείου Ληξιαρχείου-Πολιτικών Γ άμων. 

Τηρεί τα ληξιαρχικά βιβλία (γεννήσεων-γάμων-θανά- 
των) και καταχωρεί σ’αυτά τα σχετικά ληξιαρχικά γεγονό¬ 
τα. 

Τηρεί τα βιβλία πρωτοκόλλου, τα ευρετήρια και τους 
φακέλλους των ληξιαρχικών γεγονότων. Εκδίδει αντίγρα¬ 
φα, αποσπάσματα και βεβαιώσεις αποσπάσματα και βε¬ 
βαιώσεις από τα ληξιαρχικά βιβλία. Ασχολείται με κάθε 
θέμα που αφορά στη διαδικασία τέλεσης πολιτικών γά- 
μων. 

3. Διεύθυνση Οικονομικών Υπηρεσιών. 

Ο Διευθυντής των Οικονομικών Υπηρεσιών προϊσταται 
του προσωπικού του Δήμου που υπάγεται στη Διεύθυνση 
αυτή. 

Επιμελείται παντός θέματος της υπηρεσίας του, που 
δεν μπορεί να διευθετηθεί σε επίπεδο γραφείου ή τμήμα¬ 
τος και συντάσσει τις εκθέσεις του προσωπικού που υπά¬ 
γεται στη Διεύθυνσή του. 

Παρέχει τις αναγκαίες οδηγίες στο προσωπικό του ο¬ 
ποίου προϊσταται, για την ακριβή εκτέλεση της αποστο¬ 
λής του. Θεωρεί όλα τα καταρτιζόμενα απ’τις υπηρεσίες 
της οργανικής μονάδας που προϊσταται έγγραφα, μονο- 
γράφοντας τα σχέδιά του πριντα υπογράψει ο Δήμαρχος. 

Φροντίζει σε συνεργασία με τις άλλες υπηρεσίες του 
Δήμου, για την κατ’έτος σύνταξη του προϋπολογισμού, 
βάσει των οικονομικών στοιχείων και των τεχνικών δεδο¬ 
μένων, καθώς επίσης και του απολογισμού. 

Εποπτεύει και ελέγχει το προσωπικό της Διεύθυνσης 
αυτής και παρέχει οδηγίες και κατευθύνσεις για την σω¬ 
στή λειτουργίατης. 

1. Τμήμα προσόδων 

α. Γ ραφείο βεβαίωσης φόρων-τελών και δικαιωμάτων. 

Ασχολείται με την διαδικασία της βεβαίωσης φόρων-τε¬ 
λών και δικαιωμάτων. Καταρτίζει τους βεβαιωτικούς κα¬ 
ταλόγους και τους στέλνει στον ειδικό ταμία, σύμφωνα με 
τις σχετικές διατάξεις “περί οικονομικής διοίκησης και λο¬ 
γιστικού Δήμων και Κοινοτήτων” 

Παίρνειτις εκθέσεις ελέγχου των αρμοδίων εξωτερικών 
οργάνων του Δήμου και αξιοποιεί αυτές. 

Εισηγείται την επιβολή, κατάργηση, μείωση των παρα¬ 
πάνω φόρων, τελών και δικαιωμάτων και ειδικότερα ελέγ¬ 
χει την έκταση των χώρων που χρησιμοποιούνται και προ¬ 
βαίνει σε περίπτωση διαπίστωσης χρήσης των χώρων χω¬ 
ρίς άδεια του Δήμου ή μεγαλύτερης έκτασης ή χρόνου σε 
σχέση με την άδεια που δόθηκε στην σύνταξη βεβαιωτι¬ 
κού καταλόγου μετά από απόφαση του Δημάρχου και 
σύμφωνα με τις διατάξεις που ισχύουν κάθε φορά για την 
βεβαίωση των εσόδων του Δήμου. 

Επιμελείται την βεβαίωση του τέλους διαφήμισης, παίρ¬ 
νει και ελέγχει τις αιτήσεις, εκδίδει τις σχετικές άδειες και 
υπολογίζει το τέλος που αναλογεί, σύμφωνα με την κείμε¬ 
νη νομοθεσία. 

Παίρνει και καταχωρεί σε ειδικό βιβλίο τις προσφυγές 
που υποβάλλονται απ’τους φορολογούμενους, συντάσ¬ 
σει τις αντίστοιχες εκθέσεις του άρθρου 5 παρ. 2 του Ν. 
25/76 και τις επισυνάπτει στις δικογραφίες με όλα τα σχε¬ 
τικά που αφορούν τη βεβαίωση. 

Επιμελείται και παρακολουθεί την άσκηση ή μη των ε¬ 
φέσεων σε συνεργασία με το γραφείο του Νομικού 
Συμβούλου και της Δημαρχικής Επιτροπής, ενημερώνει 
το σχετικό βιβλίο προσφυγών και τηρεί αρχείο αποφάσε¬ 
ων διοικητικών δικαστηρίων και αρχείο δικογραφιών. 

Παρίσταται ως εκπρόσωπος του Δημάρχου στο 
Διοικητικό Δικαστήριο για την υπεράσπιση των συμφερό¬ 
ντων του Δήμου. 

β. Γραφείο ιδίας Ταμειακής Υπηρεσίας 
Η Ταμειακή Υπηρεσία του Δήμου διεξάγεται σύμφωνα 
με τις διατάξεις του Κώδικα της περί Δήμων και Κοινοτή¬ 
των Νομοθεσίας και του Διατάγματος περί λογιστικού 
των Δήμων και Κοινοτήτων. 

Η Ταμειακή υπηρεσία του Δήμου, εποπτεύεται αμέσως 
απ’τα αρμόδια σύμφωνα με το Νόμο και τον παρόντα κα¬ 
νονισμό όργανα του Δήμου. 

Διεξάγει με τη Διεύθυνση και προσωπική ευθύνη του 
Δημοτικού Ταμία και μετά ειδικά για τον σκοπό αυτό ορι¬ 
ζόμενα εισπρακτορικά και διαχειριστικά όργανα, την Τα¬ 
μειακή Υπηρεσία του Δήμου. 

Διεξάγει όλες τις εισπράξεις και πληρωμές του Δήμου. 
Εκδίδει τις παραγγελίες για αναγκαστικές κατασχέσεις 
κινητής ή ακίνητης περιουσίας. Λογοδοτεί στο ελεγκτικό 
συνέδριο. Υπέχει ένατιτου Δήμου, τις ευθύνες που υπέχει 
ο Δημόσιος Ταμίας του Δημοσίου, 
γ. Γραφείο Δημοτικών Νεκροταφείων 
Επιμελείται την τήρηση των εκάστοτε ισχυόντων κανο¬ 
νισμών λειτουργίας των Νεκροταφείων και μεριμνά για 
την εφαρμογή των εκάστοτε ισχυουσών υγειονομικών 
διατάξεων, ενεργεί για την βεβαίωση και είσπραξη των 
προβλεπομένων υπό των κανονισμών λειτουργίας δικαι¬ 
ωμάτων. 

Εκτελεί κάθε άλλη υπηρεσία που προβλέπεται από τον 
κανονισμό. Παρακολουθεί την δόμηση των τάφων οικογε¬ 
νειακών και τριετούς χρήσης, από τους ιδιώτες εργολή¬ 
πτες. Προγραμματίζει και υποδεικνύειτο άνοιγμα τάφων. 
Παρακολουθεί και εποπτεύειτην καθαριότητα του οστεο- 
φυλακείου και γενικά του χώρου των Δημοτικών Νεκρο¬ 
ταφείων καθώς και την καλή λειτουργία όλων των εγκα¬ 
ταστάσεων (ύδρευσης-ηλεκτροφωτισμού-αποχέτευσης 
κ.λ.π). 

Εποπτεύει τους εργάτες Νεκροθάφτες που πραγματο¬ 
ποιούν τις υπηρεσιακές και μη εκταφές, καθώς και τις τα¬ 
φές των νεκρών, ως επίσης και την συγκέντρωση και φύ¬ 
λαξη των μαρμάρων που προέρχονται απ’τις εκταφές. 


Επίσης, τηρεί όλα τα βιβλία που προ βλέπονται απ’το 
Νόμο. 

Συγκεντρώνει τα απαραίτητα βεβαιωτικά στοιχεία για 
την έκδοση της οίκοθεν εντολής και τη βεβαίωση των ε¬ 
σόδων και φροντίζει για την αποστολή αυτών στην Κε¬ 
ντρική υπηρεσία του Δήμου. 

2. Τμήμα Λογιστηρίου 
α. Γ ραφείο Προϋπολογισμού-Απολογισμού 
Καταρτίζει σε συνεργασία με τις αρμόδιες υπηρεσίες 
του Δήμου τον Προϋπολογισμό και την εισηγητική έκθεση 
αυτού. 

Παρακολουθεί γενικά την πορεία εκτέλεσης του προϋ¬ 
πολογισμού,εισηγείται την αναμόρφωση αυτού μετηνεγ¬ 
γραφή νέων εσόδων την ενίσχυση των ανεπαρκών και την 
δημιουργία νέων πιστώσεων. 

Κάνει κάθε συνεργασία που αφορά σε θέματα προϋπο¬ 
λογισμού, τις προβλέψεις για την έκβαση από την πορεία 
εκτέλεσής του. 

Καταρτίζει τον απολογισμό εσόδων-εξόδων του Δήμου 
στο τέλος κάθε οικονομικού έτους σε συνεργασία με το 
Δημόσιο Ταμείο Κορωπίου, για την υποβολή του στα αρ¬ 
μόδια όργανα. 

β. Γραφείο εκκαθάρισης εντολών δαπανών-Μισθοδο- 
σία. 

Μελετά και εισηγείται μέτρα για την βελτίωση του προ¬ 
ϋπολογισμού που αφορά το σκέλος των εσόδων για την 
καλυτέρευση των οικονομικών του Δήμου. 

Ενημερώνει τον προϊστάμενο του τμήματος για την α¬ 
νάγκη αναμόρφωσης του προϋπολογισμού. 

Τηρείταπροβλεπόμενα απ’το Νόμο λογιστικά βιβλία και 
κάθε άλλο βοηθητικό βιβλίο ή έντυπο γενικά, που υποδει¬ 
κνύεται ή εγκρίνεται από την διεύθυνση του Δήμου. Κα¬ 
ταχωρεί στα οικεία βιβλία τις χορηγούμενες μετονπροϋ- 
πολογισμό κάθε λογής πιστώσεις και ενημερώνει με ειδι¬ 
κή κατάσταση τον προϋπολογισμό του τμήματος. 

Συγκεντρώνει και καταχωρεί στα οικεία λογιστικά βιβλία 
τα αποτελέσματα απ’την εκτέλεση του σκέλους των εξό¬ 
δων προϋπολογισμού. 

Επιμελείται την καταχώρηση στο βιβλίο αναλαμβανομέ- 
νων υποχρεώσεων κάθε έκθεσης δαπάνης που έχει συ¬ 
νταχθεί σύμφωνα με το Νόμο. 

Ενεργεί την απόδοση λογαριασμού από τον Δήμαρχο 
στο Δημοτικό Συμβούλιο γιαταέργαήτιςπρομήθειεςπου 
εκτελούνται χωρίς δημοπρασία μέσα στις προθεσμίες 
που ορίζει ο νόμος. Τηρεί ειδικό αρχείο προϋπολογισμών 
και απολογισμών του Δήμου, με όλες τις συναφείς απο¬ 
φάσεις. 

Ενεργεί για την βεβαίωση των καταλογιστικών αποφά- 
σεωντων αρμοδίων διοικητικών αρχών, σε βάρος κάθε υ¬ 
πολόγου καθώς και την απόδοση εισπραττομενών αχρε- 
ώστητα, τηρώντας βιβλίο σχετικών αποφάσεων. 
Συντάσσει τις μισθοδοτικές καταστάσεις. 

Ενεργεί την εκκαθάριση και εντολή δαπανών. Ελέγχει 
τη νομιμότητα και την πληρότητα των δικαιολογητικών και 
των παραστατικών στοιχείων γενικά κάθε δαπάνης, κα¬ 
θώς και την είσπραξη ανάλογης πίστωσης στον προϋπο¬ 
λογισμό και εκδίδει τα χρηματικά εντάλματα πληρωμής, 
τα οποία μετά την υπογραφή από τον προϊστάμενο του 
τμήματος και από τα άλλα αρμόδια όργανα του Δήμου, 
παραδίδει με ειδικό βιβλίο στο Ταμείο, για την πιό πέρα 
προώθησή τους. 

Συντάσσει τις εισηγήσεις των θεμάτων αρμοδιότητας, 
προς το Δημοτικό Συμβούλιο ή την Δημαρχιακή Επιτρο- 

πή, πριν περιληφθούν στην ημερήσια διάταξη. 

4. Διεύθυνση Τεχνικών Υπηρεσιών 

Διευθυντής Τεχνικών Υπηρεσιών. 

Συντονίζει τις εργασίες όλων των γραφείων και τμημά¬ 
των της Τεχνικής Υπηρεσίας, παρέχοντας αναγκαίες οδη¬ 
γίες και εντολές, με σκοπό την σωστή (και σύμφωνα με τις 
γενικότερες κατευθύνσεις και επιλογές της διοίκησης του 
Δήμου) λειτουργία και αποδοτικότητα. 

Καταρτίζει σχέδιο τεχνικού προγράμματος, θεωρεί τις 
συνταχθείσες μελέτες, φροντίζει για την διενέργεια δια¬ 
γωνισμών,παρακολουθεί την υλοποίηση του Τεχνικού 
προγράμματος, ελέγχει την πορεία και τον ρυθμό εκτε- 
λουμένων έργων, το έντεχνο της κατασκευής, προεδρεύ¬ 
ει τεχνικών επιτροπών, εκδίδει άδειες τομών σε Ο.Κ.Ω. ει- 
σηγείταιτροποποίηση Τεχνικού προγράμματος, παρακο¬ 
λουθεί την εξέλιξη προγραμματισθέντων από άλλους 
φορείς (ΥΠΕΧΩΔΕ, ΕΥΔΑΠ κ.λ.π) έργων. 

Επιλαμβάνεται για κάθε Τεχνικό θέμα, σύμφωνα με όσα 
ορίζουν οι διατάξεις Ν.Δ. & Π.Δ. “περί εκτέλεσης 
Δημοτικών έργων και προμηθειών, Σχεδίου Πόλης, ΕΠΑ 
κ.λ.π). 

α. Γραφείο Διοικητικής υποστήριξης Δ/νσης Τεχνικών 
Υπηρεσιών. 

Διενεργείται η καθημερινή αλληλογραφία και τηρείται 
το αρχείο. Καταγράφονται αιτήματα δημοτών τηλεφωνι¬ 
κά, γραπτά προφορικά και προωθούνται κατά το δυνατόν 
για επίλυση. 

Τηρείται βιβλίο Μελετών, φάκελλοιπαραληφθέντων έρ¬ 
γων κ.λ.π. 

β. Γ ραφείο προμηθειών-Διαγωνισμών έργωντου Δήμου 
και προσόδων από ανταποδοτικά έργα. 

Τηρείται η διαδικασία προμηθειών, σύμφωνα με τις ι- 
σχύουσες διατάξεις (δημοσιεύσεις, διαγωνισμοί, αποφά¬ 
σεις εγκρίσεων, συμφωνητικά κ.λ,π) Το ίδιο ισχύει και για 
τις δημοπρασίες των έργων πάσης φύσεως. Χρεώσεις α¬ 
κινήτων, λόγω ανταποδοτικών έργων, καταμετρήσεις, κα¬ 
ταστάσεις, βεβαιώσεις, ειδοποιήσεις, διαδικασία εισπρά¬ 
ξεις, διακανονισμού κ.λ.π. 

γ. Γ ραφείο Μηχανογραφικής εξυπηρέτησης. 

Εφαρμογές της πληροφορικής στις υπηρεσίες του 
Δήμου. 

Υποστήριξη όλων των υπηρεσιών του Δήμου που θα 
χρησιμοποιήσουν Η/Υ (Μητρώα Αρρένων, Δημοτολόγιο, 
Χρεώσεις, Μισθοδοσία κ.λ.π). 

δ. Γ ραφείο διαχείρησης υλικών αποθηκών. 

Είναι υπεύθυνο για την διαχείριση όλων των υλικών που 
χρησιμοποιεί ο Δήμος, εισηγείται την αγορά των υλικών, 
τηρεί μητρώο υλικών κ.λ.π. 

1. Τμήμα Αρχιτεκτονικού Σχεδιασμού και έργων υποδο¬ 
μής* 

α. Γραφείο Αρχιτεκτονικών Μελετών-επιβλέψεων έρ¬ 
γων. 

Φροντίζει για την σύνταξη των Αρχιτεκτονικών Μελε¬ 
τών, όλων των προβλεπομένων στο Τεχνικό Πρόγραμμα 
Οικοδομικών έργων, μελέτες εξωραίσμού της πόλης, δια¬ 
μόρφωση κοινοχρήστων χώρων κ.λ.π. 

Επιβλέπει την σωστή εφαρμογή των Αρχιτεκτονικών 
Μελετών επιμελείται για την παροχή αναγκαίων οδηγιών 
προς τους κατασκευαστές-εργολάβους, τηρεί φακέλ- 
λους έργων, σύμφωνα με τα όσα ορίζουν οι ισχύουσες 
διατάξεις. 

β. Γ ραφείο οδοποίίας-ομβρίων και ακαθάρτων -αυτεπι¬ 
στασίες και συντηρήσεις έργων. 


Συντάσσει μελέτες οδοποιίας και απορροής όμβριων 
και ακαθάρτων, επιβλέπει τα αντίστοιχα έργα, συνεργά¬ 
ζεται με Ο.Κ.Ω. για έργα τους που εκτελούνται στην πε¬ 
ριοχή του Δήμου. 

Εκδίδει άδειες τομών, συντηρεί και αποκαθιστά φθορές 
οδοστρωμάτων, πλακοστρώσεων κ.λ.π. 

Συντάσσει μελέτες αποχέτευσης, επιβλέπει την κατα¬ 
σκευή των αποχετευτικών έργων, συνεργάζεται με την 
ΕΥΔΑΠ, συνεργάζεται με το γραφείο προσόδων για τις 
χρεώσεις ακινήτων και γενικά επιμελείται για την απρό¬ 
σκοπτη λειτουργία του δικτύου αποχέτευσης της πόλης. 

Με δεδομένο το εργατοτεχνικό προσωπικό, επιμελεί¬ 
ται την συντήρηση και αυτεπιστασία φθορών στις εγκα¬ 
ταστάσεις Παιδικών χαρών, κοινοχρήστων χώρων, κτι- 
ριακών έργων (σχολικά κτίρια, αθλητικές εγκαταστάσεις 
και κτίρια που στεγάζονται τα Ν.Π. του Δήμου). 
Συνεργάζεται με το γραφείο προμηθειών για την προμή¬ 
θεια υλικών, εξαρτημάτων, οργανώνει τα συνεργεία, πα¬ 
ρακολουθεί την εξέλιξη των έργων, συντάσσει επιμετρή¬ 
σεις, κλείνει φακέλλους δαπανών κ.λ.π. 

2. Τμήμα Πολεοδομικών Εφαρμογών 

α. Γ ραφείο αποτυπώσεων και πράξεων αναλογισμού. 

Εφαρμογές σχεδίου πόλης, αποτυπώσεις, υλοποίηση 
πράξεων αναλογισμού, προσκύρωσεων κ.λ.π. 

β. Γ ραφείο ΕΠΑτροποποιήσεων-κυκλοφοριακές ρυθμί¬ 
σεις- προστασίας περιβάλλοντος-συντήρηση και ανάπτυ¬ 
ξη πρασίνου. 

Ασχολείται με θέματα ΕΠΑ, συνεργασία με πολεοδομία 
ΥΠΕΧΩΔΕ, επίβλεψη πράξεων εφαρμογής, τροποποιή¬ 
σεις ρυμοτομικού σχεδίου,τήρηση διαδικασίας. Κυκλο- 
φοριακές ρυθμίσεις, εφαρμογή - υλοποίηση κυκλοφορια- 
κών μελετών, συνεργασία με Οργανισμό Αθήνας και 
ΥΠΕΧΩΔΕ. 

Οικολογικές μελέτες, επιβλέψεις, μετρήσεις ρύπων, 

προγράματα αναβάθμισης ποιότητας ζωής, οικολογική 
προστασία κ.λ.π. 

Μελέτες ανάπτυξης πρασίνου, συντήρηση υπάρχοντος 
πρασίνου στις πλατείες και κοινόχρηστους χώρους. 
Οργάνωση συνεργείων, υλοποίηση μελετών κ.λ.π. 

3. Τμήμα καθαριότητας και ηλεκτρομηχανολογικού ε¬ 
ξοπλισμού. 

α. Γ ραφείο κίνησης, καυσίμων, λιπανπκών, προγραμμα¬ 
τισμού και αποκομιδής απορριμάτων. 

Εντολές κίνησης, μέριμνα συντήρησης και λειτουργία 
μηχανολογικού εξοπλισμού, απορριματοφόρα, σάρω- 
θρα, υδροφόρες, πλυντήρια κ.λ.π. Πρόγραμμα αποκομι¬ 
δής απορριμάτων, τομείς καθαριότητας, συντονισμός 
συνεργείων εργατών καθαριότητας, μελέτες περισυλλο¬ 
γής και αποκομιδής απορριμμάτων. Ασκηση διαρκούς ε- 
ποπτείας. 

β. Γραφείο Μελετών-συντήρησης ηλεκτρολογικών έρ¬ 
γων. 

Δημοτικός ηλεκτροφωτισμός, συντήρηση, επέκταση, έ¬ 
λεγχος- λειτουργία ηλεκτρολογικών έργων και εγκατα¬ 
στάσεων σε πλατείες, κτιριακές εγκαταστάσεις κ.λ.π. 

4. Τμήμα ύδρευσης. 

α. Γραφείο προγραμματισμού-τοποθέτησης παροχών 
και επέκτασης συντήρησης δικτύου. 

Συντάσσει το πρόγραμμα των υλικών που χρησιμοποι¬ 
ούνται στην ύδρευση, δίνει τις προδιαγραφές αυτών στο 
τμήμα των διαγωνισμών, προγραμματίζει την τοποθέτη¬ 
ση Των νέων παροχών, την συντήρηση και επέκταση του 
δικτύου, εγκρίνει την τοποθέτηση των νέων παροχών. 

β. Γραφείο καταμετρήσεων και εκδόσεως καταλόγων. 
Αντικείμενο του γραφείου αυτού είναι οι λήψεις των εν¬ 
δείξεων των παροχών, η σύνταξη και προώθηση των δελ¬ 
τίων φθορών και παροχών στους τεχνικούς της ύδρευσης 
και η έκδοση και προώθηση καταλόγων είσπραξης. 

Αυτοτελή Γραφεία 

1. Γραφείο Δημάρχου-Αντιδημάρχων-Τύπου και 
Δημοσίων Σχέσεων. 

α. Διεξάγει κάθε υπηρεσία που αναθέτει ο Δήμαρχος 
στο Γραφείο αυτό και η οποία δεν ανήκει στην αρμοδιό¬ 
τητα των άλλων υπηρεσιών του Δήμου. 

β. Ενεργεί την προσωπική αλληλογραφία του 
Δημάρχου. 

γ. Καθορίζει τις ημέρες και τις ώρες που ο Δήμαρχος 
μπορεί να δέχεται διάφορες Επιτροπές και τους Δημότες, 
δ. Ενημερώνει το κοινό πάνω στην αποστολή Τύπου. 
ε. Οργανώνει συνεντεύξεις τύπου. 
στ.Συντάσσει και εκδίδει ενημερωτικά έντυπα, 
ζ. Επιμελείται την οργάνωση, τηντέλεση των Δημοτικών 
και Τοπικών γενικά Εορτών. 

η. Ασχολείται με την συγκέντρωση των στατιστικών 
στοιχείων και την συμπλήρωση των στατιστικών δελτίων 
που αφορούν γενικά τη πόλη. 

θ. Προάγει την λειτουργική σύνδεση του Δήμου, με την 
Δημοτική Επιτροπή Παιδεία, τις σχολικές επιτροπές, τους 
συλλόγους γονέων και τις μαθητικές κοινότητες. 

2. Γ ραφείο Επιτελικής υποστήριξης 
(Σχεδιασμός-οργάνωση) 

Ως αντικείμενα του γραφείου αυτού προ βλέπονται τα ε¬ 
ξής· 

Σχεδιασμός, προγραμματισμός της δραστηριότητας 
του Δήμου και ως προς την εσωτερική λειτουργία του 
Δήμου (π.χ. συσχέτηση πόρων μετο Τεχνικό Πρόγραμμα) 
αλλά και ως προς την δραστηριοποίησητου Δήμου στο ε¬ 
ξωτερικό του περιβάλλον (αναπτυξιακά προγράμματα, 
θυγατρικοί φορείς του Δημοσίου). 

Οργανώνει δηλαδή, τη συστηματική μελέτη και εφαρ¬ 
μογή οργανωτικών βελτιώσεων στη δομή, στις διαδικα¬ 
σίες λειτουργίας και στις διαδικασίες λειτουργίας και στις 
μεθόδους εργασίας των υπηρεσιών, με στόχο την παρα¬ 
γωγικότερη και αποτελεσματικότερη λειτουργία του 
Δήμου. 

Στο αντικείμενο αυτό, προβλέπεται να περιλαμβάνο¬ 
νται και ορισμένες επιτελικές αρμοδιότητες, διοίκησης 
προσωπικού ( π.χ. προγραμματισμός αναγκών, κατανο¬ 
μή, ανάπτυξη - επιμόρφωση προσωπικού κ.λ.π). 

3. Γραφείο Δημοτικής Αστυνομίας. 

Η Ειδική Υπηρεσία, ελέγχει μετά όργανά της αν τηρού¬ 


νται οι κείμενες διατάξεις κάθε φορά, που αφορούν την 
καθαριότητα και στάθμευση των οχημάτων, την οικοδό¬ 
μηση, την αποχέτευση, τη μόλυνση του περιβάλλοντος 
και την προστασία του υπογείου υδατικού δυναμικού. 

Γραφείο Νομικού Συμβούλου (Δικηγόρου)-Μη αυτοτε¬ 
λές. 

Παρέχει εγγράφως στις υπηρεσίες του Δήμου πληρο¬ 
φορίες και γνώμες σε θέματα νομικής φύσεως. 

Διεξάγει και παρακολουθεί την πορεία των Δικαστικών 
υποθέσεων του Δήμου, ενώπιον των αρμοδίων 
Δικαστικών ή Διοικητικών Αρχών. 

Επεξεργάζεται τις συμβάσεις που πραγματοποιεί ο 
Δήμος με τρίτους. 

Παρέχει γνωμοδοτήσεις σε συμβιβαστικές πράξεις κα¬ 
τάργησης δικώντου Δήμου και κάθε άλλων περιπτώσεων, 
που προβλέπουν οι σχετικές διατάξεις. 

Διεκπεραιώνει κάθε εργασία γιατην ολοκλήρωση της α¬ 
πόκτησης κληροδοσιών και δωρεών ακινήτων και τηρεί 
σχεικό αρχείο. 

Συγκεντρώνει τους κάθε φύσεως τίτλους της ακίνητης 
και της κοινόχρηστης περιουσίας του Δήμου. 

Καταρτίζει φάκελλο για κάθε ακίνητο του Δήμου που πε¬ 
ριλαμβάνει όλα τα στοιχεία που θεμελιώνουν τα δικαιώ¬ 
ματα επί του ακινήτου. 

Ακροτελεύτιο Άρθρο 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σεβάρος του προϋπολογισμού του Δήμου Κρω- 
πίας ύψους 618.900.000δρχ. περίπου γιατοτρέχον οικο¬ 
νομικό έτος και 680.790.000δρχ. περίπου για καθένα από 
τα επόμενα οικονομικά έτη. 

2. Γιατην ανωτέρω δαπάνη έχει έγγραφεί πίστωση στο- 
προύπολογισμότου Δήμου Κρωπίας ύψους 618.900.000 

δρχ- 

α) 1/05/111.1, 112.1. και 112.1 και 112.2 που αφορουν- 
διοικητικές υπηρεσίες. 

β) 15/11/111.1,112.1 και 112.2 που αφορούν υπηρεσία- 
καθαριότητας. 

γ) 20/11/111.1 , 112.1 και 112.2 που αφορούν υπηρεσί- 
αυδρεύσεως και επιβαρύνει τα έσοδα υδρεύσεως. 

Η παρούσα να δημοσιευθεί στην Εφημερίσα της 
Κυβερνήσεως. 

Παλλήνη, 12 Δεκεμβρίου 1997 

Με εντολήΓ.Γ.Περιφέρειας 
Ο Προϊστάμενος Δ/νσης Τοπ/κής Αυτ/σης 
ΒΑΣΙΛΕΙΟΣ ΚΕΠΕΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. ___ 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΟΡΤΣΑΛΟΝΙΚΗ ~ 

Βασ. Όλγας 188,1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 185 31 4171 307 

ΠΑΤΡΑ (061) 271 249 

Κοοίνθου 327 Τ.Κ. 262 23 224 581 


ΠΕΙΡΑΙΑΣ 

Νικήτα 6-8 Τ.Κ 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

■-- | " | Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος _2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 

Γ' (Διορισμοί, απολύσεις κ.λπ. Δημ. Υπαλλήλων) 10.000 » 500 » 

Δ' (Απαλλοτριώσεις, πολεοδομία κ.λπ.) 50.000 » 2.500 

Αναπτυξιακών Πράξεων (Τ.Α.Π.Σ.) 25.000 >· 1.250 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 » 500 

Παράρτημα ( Πίνακες επιτυχόντων διαγωνισμών) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 >* 500 

Ανώτατου Ειδικού Δικοστηρίου (Α.Ε.Δ.) 3.000 » 150 * 

Ανωνύμων Εταιρειών & Ε.Π.Ε. 250.000 » 12.500 » 

Πρ οκηρύξεων Α.Σ.Ε.Π. ___ 10 000 * _-1- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 » _ 1 10 000 * _] 

* Οι συνδρομές του εσωτερικού προπληρώνονται στα Δημόσια Ταμείο που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

. Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρπο κάθε έτους. 

* Αντίγραφα διπλοτύπων, ταχυδρομικές επιτ αγές και χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






